Az EGT-Vegyesbizottság 99/2002 határozata

(2002. július 12.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás II. mellékletét a 2002. június 25-i 81/2002 EGT-vegyesbizottsági határozat [1] módosította.

(2) A mézről szóló, 2001. december 20-i 2001/110/EK tanácsi irányelvet [2] be kell építeni a Megállapodásba.

(3) Az emberi fogyasztásra szánt egyes cukorfajtákról szóló, 2001. december 20-i 2001/111/EK tanácsi irányelvet [3] be kell építeni a Megállapodásba.

(4) Az emberi fogyasztásra szánt gyümölcslevekről és egyes hasonló termékekről szóló, 2001. december 20-i 2001/112/EK tanácsi irányelvet [4] be kell építeni a Megállapodásba.

(5) Az emberi fogyasztásra szánt gyümölcsdzsemekről, zselékről, marmeládokról és a cukrozott gesztenyekrémről szóló, 2001. december 20-i 2001/113/EK tanácsi irányelvet [5] be kell építeni a Megállapodásba.

(6) Egyes emberi fogyasztásra szánt, részben vagy teljesen dehidratált tartós tejekről szóló, 2001. december 20-i 2001/114/EK tanácsi irányelvet [6] be kell építeni a Megállapodásba.

(7) A 2001/110/EK irányelv, 2003. augusztus 1-től kezdődően hatályon kívül helyezi a 74/409/EGK tanácsi irányelvet [7], amelyet beépítettek a Megállapodásba és, amelyet következésképpen a Megállapodásból el kell hagyni.

(8) A 2001/111/EK irányelv, 2003. július 12-től kezdődően hatályon kívül helyezi a 73/437/EGK tanácsi irányelvet [8], amelyet beépítettek a Megállapodásba és, amelyet következésképpen a Megállapodásból el kell hagyni.

(9) A 2001/112/EK irányelv, 2003. július 12-től kezdődően hatályon kívül helyezi a 93/77/EGK tanácsi irányelvet [9], amelyet beépítettek a Megállapodásba és, amelyet következésképpen a Megállapodásból el kell hagyni.

(10) A 2001/113/EK irányelv, 2003. július 12-től kezdődően hatályon kívül helyezi a 79/693/EGK tanácsi irányelvet [10], amelyet beépítettek a Megállapodásba és, amelyet következésképpen a Megállapodásból el kell hagyni.

(11) A 2001/114/EK irányelv, 2003. július 17-től kezdődően hatályon kívül helyezi a 76/118/EGK tanácsi irányelvet [11], amelyet beépítettek a Megállapodásba és, amelyet következésképpen a Megállapodásból el kell hagyni,

A KÖVETKEZŐKÉPPEN HATÁROZOTT:

1. cikk

A Megállapodás II. mellékletének XII. fejezete a következőképpen módosul:

1. Az 54zn. pontot (466/2001/EK bizottsági irányelv) követően a következőkkel egészül ki:

"54zo. 32001 L 0110: A Tanács 2001. december 20-i 2001/110/EK irányelve a mézről (HL L 10., 2002.1.12., 47. o.).

54zp. 32001 L 0111: A Tanács 2001. december 20-i 2001/111/EK irányelve az emberi fogyasztásra szánt egyes cukorfajtákról (HL L 10., 2002.1.12., 53. o.).

54zq. 32001 L 0112: A Tanács 2001. december 20-i 2001/112/EK irányelve az emberi fogyasztásra szánt gyümölcslevekről és egyes hasonló termékekről (HL L 10., 2002.1.12., 58. o.).

54zr. 32001 L 0113: A Tanács 2001. december 20-i 2001/113/EK irányelve az emberi fogyasztásra szánt gyümölcsdzsemekről, zselékről, marmeládokról és a cukrozott gesztenyekrémről (HL L 10., 2002.1.12., 67. o.).

54zs. 32001 L 0114: A Tanács 2001. december 20-i 2001/114/EK irányelve egyes emberi fogyasztásra szánt, részben vagy teljesen dehidratált tartós tejtermékekről (HL L 15., 2002.1.17., 19. o.).

Az irányelv rendelkezéseit a megállapodás alkalmazásában a következő kiigazítással kell alkalmazni:

A II. melléklet a következőkkel egészül ki:

"k) Az izlandi "niðurseydd nýmjólk". és a norvég "fløtepulver". kifejezés az I. melléklet 2. a) pontjában meghatározott terméket jelenti.".".

2. A 7. pont (73/437/EGK tanácsi irányelv) szövegét, 2003. július 12-től kezdődően el kell hagyni;

3. A 9. pont (74/409/EGK tanácsi irányelv) szövegét, 2003. augusztus 1-től kezdődően el kell hagyni;

4. A 11. pont (76/118/EGK tanácsi irányelv) szövegét, 2003. július 17-től kezdődően el kell hagyni;

5. A 19. pont (79/693/EGK tanácsi irányelv) szövegét, 2003. július 12-től kezdődően el kell hagyni;

6. Az 54m. pont (93/77/EGK tanácsi irányelv) szövegét, 2003. július 12-től kezdődően el kell hagyni.

2. cikk

A 2001/110/EK, a 2001/111/EK, a 2001/112/EK, a 2001/113/EK és a 2001/114/EK bizottsági irányelv izlandi és norvég nyelvű szövegei, melyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2002. július 13-án lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [12].

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2002. július 12-én.

az EGT-Vegyesbizottság részéről

az elnök

G. S. Gunnarsson

[1] HL L 266., 2002.10.3., 30. o.

[2] HL L 10., 2002.1.12., 47. o.

[3] HL L 10., 2002.1.12., 53. o.

[4] HL L 10., 2002.1.12., 58. o.

[5] HL L 10., 2002.1.12., 67. o.

[6] HL L 15., 2002.1.17., 19. o.

[7] HL L 221., 1974.8.12., 10. o.

[8] HL L 356., 1973.12.27., 71. o.

[9] HL L 244., 1993.9.30., 23. o.

[10] HL L 205., 1979.8.13., 5. o.

[11] HL L 24., 1976.1.30., 49. o.

[12] Alkotmányos követelmények nem merültek fel.

--------------------------------------------------